Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 542/12/5505	Liptovský Mikuláš, 28.11.2013
EEČ : 2-39-522-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: automechanik
	Hoci  bol právoplatným rozsudkom Okresného súdu  v Liptovskom Mikuláši, sp. zn. XXXXX zo dňa 15. 01. 2004, zaviazaný platiť mesačné výživné na svoju dcéru Adrianu (XXXXX po 66,39 € (2 000,- Sk) vždy do 15. dňa  v mesiaci do rúk jej matky XXXXX, trvale bytom XXXXX, XXXXX, od januára 2011  okrem novembra a decembra 2011 a januára až apríla 2012, kedy uhradil po 35,- €, si túto povinnosť neplnil a za uvedené obdobie na výživnom dlhoval  najmenej 1 878,68 €.

lebo je trestné stíhanie neprípustné podľa § 9 odsek 1 písmeno d

Odôvodnenie:
	Vyšetrovateľ Odboru kriminálnej polície PZ v Liptoskom Mikuláši uznesením ORP-XXXXX/JP-LM-2012 dňa 20. 09. 2012 podľa § 199 ods. 1 Trestného poriadku začal trestné stíhanie a súčasne podľa § 206 ods. 1 Trestného poriadku vzniesol obvinenie XXXXX pre prečin zanedbania povinenj výživy podľa § 207 ods. 1, ods. 3 písm. b/ Trestného zákona pre skutok, že  hoci  bol právoplatným rozsudkom Okresného súdu  v Liptovskom Mikuláši, sp. zn. XXXXX zo dňa 15. 01. 2004, zaviazaný platiť mesačné výživné na svoju dcéru Adrianu (XXXXX) po 66,39 € (2 000,- Sk) vždy do 15. dňa  v mesiaci do rúk jej matky XXXXX, trvale bytom XXXXX, XXXXX, od januára 2011  okrem novembra a decembra 2011 a januára až apríla 2012, kedy uhradil po 35,- €, si túto povinnosť neplnil a za uvedené obdobie na výživnom dlhoval  najmenej 1 878,68 €. 
	V priebehu vyšetrovania bolo zistené, že obvinený trpí XXXXX XXXXX Dňa 11. 02. 2013 bol hospitalizovaný vo Fakultnej nemocnici v Martine na oddelení intenzívnej starostlivosti. Dňa 03. 09. 2013 zomrel.
	Podľa  § 215 ods. 1 písm. d/ Trestného poriadku prokurátor  zastaví trestné stíhanie, ak je trestné stíhanie neprípustné podľa § 9  Trestného poriadku. 
Podľa § 9 ods. 1 písm. d/ Trestného poriadku trestné stíhanie nemožno začať, a ak už bolo začaté nemožno v ňom pokračovať a musí byť zastavené proti tomu, kto  zomrel alebo bol vyhlásený za mŕtveho.  
	Z oznámenia o úmrtí Mesta XXXXX vydaného dňa 05. 09. 2013 pod č. XXXXX som zistila, že obvinený  XXXXX dňa 03. 09. 2013 zomrel. 
	Vzhľadom k vyššie  uvedenému nebolo  možné pokračovať v trestnom stíhaní, a bolo preto potrebné rozhodnúť tak, ako je to uvedené vo výrokovej časti tohto rozhodnutia. 

	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zdeňka Klaučová
prokurátorka